รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ชี้แจงการบริหารจัดการน้ำ และแนวทางการให้ความช่วยเหลือเกษตรกรที่นาข้าวถูกน้ำท่วม จ.กาฬสินธุ์
วันพฤหัสบดีที่ 17 สิงหาคม 2560
กระทรวงเกษตรและสหกรณ์ชี้แจงการบริหารจัดการน้ํา และแนวทางการให้ความช่วยเหลือเกษตรกรที่นาข้าวถูกน้ําท่วม จ.กาฬสินธุ์
กระทรวงเกษตรและสหกรณ์ชี้แจงการบริหารจัดการน้ํา และแนวทางการให้ความช่วยเหลือเกษตรกรที่นาข้าวถูกน้ําท่วม จ.กาฬสินธุ์
วันนี้ (17 สิงหาคม 2560) นายสัญชัย เกตุวรชัย อธิบดีกรมชลประทาน กระทรวงเกษตรและสหกรณ์ ชี้แจงประเด็นข่าวผลกระทบจากปัญหาน้ําท่วม จังหวัดกาฬสินธุ์ สรุปสาระสําคัญ ดังนี้
1. จ.กาฬสินธุ์ ซึ่งถูกน้ําท่วมกว่า 20 วันเริ่มมีปัญหาสุขภาพจิต โดยเฉพาะพื้นที่ 5 อําเภอ ได้แก่ อ.เมืองกาฬสินธุ์, อ.ยางตลาด. อ.กมลาไสย, อ.ฆ้องชัย และ อ.ร่องคํา พื้นที่นาข้าวยังคงถูกน้ําท่วม จากการปล่อยน้ําจากเขื่อนลําปาว
2. ประชาชน โดยเฉพาะฝั่งลําน้ําพาน รอยต่อ ต.ลําพาน อ.เมืองกาฬสินธุ์ และ ต.ดอนสมบูรณ์ อ.ยางตลาด กว่า 500 ครอบครัว ไม่ได้รับการดูแลที่ดีจากหน่วยงานซึ่งรับผิดชอบด้านสุขภาพ เกิดปัญหาโรคซึมเศร้า จากปัญหานาข้าวเสียหายและปัญหาหนี้สิน เพราะทุกครอบครัวในอีสานจะทํานาข้าวเอาไว้กินเอง แต่กลับถูกน้ําท่วม
3. ชาวบ้านประสบปัญหาการบริหารจัดการน้ําของเขื่อนลําปาว ซึ่งเป็นการผลักภาระความเสียหายให้กับประชาชน
ทั้งนี้จากคําถามที่ว่า ชาวบ้านประสบปัญหาการบริหารจัดการน้ําของเขื่อนลําปาวซึ่งเป็นการผลักภาระความเสียหายให้กับประชาชน อธิบดีกรมชลประทานตอบชี้แจงว่า การบริหารจัดการน้ําของเขื่อนลําปาว กรมชลประทาน ได้ติดตามสถานการณ์น้ําอย่างใกล้ชิด โดยปฏิบัติตามเกณฑ์การควบคุมปริมาณน้ําในอ่างเก็บน้ําเขื่อนลําปาว (Rule Curve) อย่างเคร่งครัด มีการพิจารณาปรับการระบายน้ําจากอ่างเก็บน้ํา ให้สอดคล้องกับปริมาณน้ําที่ไหลลงอ่างเก็บน้ํา ให้ระดับน้ําในอ่างเก็บน้ําอยู่ภายใต้เส้นควบคุมระดับบน (Upper Rule Curve) โดยสถานการณ์น้ําตั้งแต่วันที่ 1 มิถุนายน – 13 กรกฎาคม 2560 มีปริมาณน้ําไหลเข้าอ่างเก็บน้ําลําปาวอยู่ในเกณฑ์มากกว่าค่าเฉลี่ย มีปริมาณน้ํา 925.40 ล้านลูกบาศก์เมตร คิดเป็น 46.74 % ของความจุ แต่ระดับน้ําในอ่างเก็บน้ํายังอยู่ต่ํากว่าเส้นควบคุมบน (Upper Rule Curve) 2.03 เมตร
ต่อมาในช่วงวันที่ 14 - 19 ก.ค.60 ภาคตะวันออกเฉียงเหนือได้รับอิทธิพลจากพายุตาลัส ทําให้มีฝนตกมากในพื้นที่รับน้ําเหนืออ่างเก็บน้ําเขื่อนลําปาว จ.กาฬสินธุ์ จึงทําให้มีปริมาณน้ําไหลเข้าอ่างเพิ่มขึ้น จํานวนมาก โดยมีปริมาณรวม 272.07 ล้านลูกบาศก์เมตร ทําให้ต้องมีการระบายน้ําเพิ่มอยู่ระหว่าง 4.0 – 6.40 ล้านลูกบาศก์เมตรต่อวัน ตั้งแต่วันที่ 21 – 23 ก.ค.60 ซึ่งกรมชลประทานคํานึงถึงสภาพลําน้ําปาวด้านท้ายน้ําเพื่อไม่เกิดผลกระทบ น้ําล้นตลิ่งลําน้ําปาว ลําพาน และพื้นที่การเกษตร ซึ่งการระบายน้ําดังกล่าวยังน้อยกว่าปริมาณน้ําไหลเข้า ทําให้สถานการณ์น้ําในอ่างเก็บน้ําลําปาวเพิ่มระดับสูงขึ้นจนมีปริมาณเก็บกัก 1,113.90 ล้านลูกบาศก์เมตร (ณ วันที่ 23 ก.ค.60)
จากนั้นในช่วงวันที่ 25 – 27 ก.ค.60 ภาคตะวันออกเฉียงเหนือได้รับอิทธิพลจากหย่อมความกดอากาศต่ํา ที่สลายตัวจากพายุเซินกา มีฝนตกหนักให้พื้นที่ 2-3 วันติดต่อ มีปริมาณน้ําฝนตกเฉลี่ย 257 มม. ทําให้มีปริมาณน้ําไหลเข้าอ่างฯ รวม 694.56 ล้านลูกบาศก์เมตร รวมปริมาณที่ไหลเข้าอ่างเก็บน้ําในช่วงก่อนหน้า ทําให้ระดับน้ําในอ่างเก็บน้ําเพิ่มขึ้นเป็น 1,656.80 ล้านลูกบาศก์เมตร หรือคิดเป็น 83.77 % ของความจุ ( วันที่ 31 ก.ค.60) ทําให้ระดับน้ําในอ่างเกินเส้นควบคุมบน (Upper Rule Curve) 0.90 เมตร กรมชลประทานได้หารือร่วมกับจังหวัดกาฬสินธุ์ พิจารณาแนวทางการปฏิบัติร่วมกัน โดยเห็นสมควรเพิ่มการระบายน้ําจาก 11 ล้านลบ.ม ต่อวัน มาเป็นลําดับจนถึง 30 ล้านลบ.ม ต่อวันและคงการระบายน้ําตั้งแต่วันที่ 9 สิงหาคม จนถึงปัจจุบัน
จากเหตุผลและความจําเป็นของการระบายน้ําดังกล่าว กรมชลประทานต้องคํานึงถึงการรักษาเสถียรภาพของปริมาณน้ําในอ่างเก็บน้ําให้มีช่องว่างเพียงพอสําหรับการรับน้ําเพิ่มในเดือนสิงหาคม – กันยายน 2560 ซึ่งเป็นช่วงฤดูฝนของภาคตะวันออกเฉียงเหนือ ซึ่งจากสถิติข้อมูลของอ่างเก็บน้ําลําปาว พบว่าในช่วง 2 เดือนดังกล่าวจะมีปริมาณน้ําไหลเข้าอ่างฯ รวมกว่า 1,100 ล้านลบ.ม. ทั้งนี้ หากกรมชลประทานไม่ปรับเพิ่มการระบายน้ําจากอ่างเก็บน้ํา จะเกิดความเสี่ยงที่น้ําในอ่างเก็บน้ําลําปาวเพิ่มขึ้นถึงระดับเก็บกัก ทําให้ไม่สามารถควบคุมบริหารจัดการปริมาณน้ําที่จะไหลเข้าอ่างฯ เพิ่มเติมในอนาคตได้ ซึ่งจะมีผลทําให้อ่างเก็บน้ําลําปาว ต้องระบายน้ําออกจากเขื่อนเท่ากับปริมาณน้ําไหลเข้า เกิดผลกระทบต่อพี่น้องประชาชนที่อยู่ท้ายเขื่อนลําปาว เป็นอย่างมากและมีผลกระทบไปถึงพื้นที่จังหวัดทางตอนท้ายเขื่อนอีกหลายจังหวัด
สําหรับสถานการณ์น้ํา ตั้งแต่วันที่ 10 สิงหาคม ถึงปัจจุบัน ปริมาณน้ําไหลเข้าอ่างเก็บน้ําลําปาวอยู่ในเกณฑ์ลดลง ทําให้ระดับน้ําในอ่างเก็บน้ําลําปาวมีระดับลดลง คาดการณ์ว่าระดับจะลดลงเข้าสู่เกณฑ์ควบคุมบน (Upper Rule Curve) ในประมาณวันที่ 19-20 สิงหาคม 2560 ซึ่งในกรณีดังกล่าวนี้ กรมชลประทานได้ร่วมกับจังหวัดกาฬสินธุ์ พิจารณาที่จะปรับลดการระบายน้ําจากอ่างเก็บน้ําลําปาวลง จาก 30 ล้านลบ.ม เป็น 25 ล้าน ลบ.ม ต่อวัน และ 15 ล้านลบ.ม ต่อวัน ตามลําดับ อย่างไรก็ตามเนื่องจากระยะนี้อยู่ช่วงกลางฤดูฝน กรมชลประทานอาจปรับแผนการระบายน้ําให้เหมาะสม สอดคล้องกับปริมาณน้ําที่ไหลลงอ่าง คาดการณ์สถานการณ์น้ําท่วมในพื้นที่ 5 อําเภอของจังหวัดกาฬสินธุ์จะลดลงจนสู่สภาวะปกติในช่วงต้นเดือนกันยายน 2560
นอกจากนี้ กรมชลประทานยังมีมาตรการเสริมเพื่อสนับสนุนการบรรเทาอุทกภัยในลุ่มน้ําชี-มูล ดังนี้
1. การจัดจราจรน้ําในลุ่มน้ําชี-มูล โดยเร่งระบายน้ําจากแม่น้ําชีให้ไหลลงแม่น้ํามูลออกสู่แม่น้ําโขงโดยเร็วด้วยการเปิดบานระบายของเขื่อนในแม่น้ําชีทุกแห่งและปรับลดการระบายน้ําจากพื้นที่ต้นแม่น้ําชี พร้อมกับชะลอน้ําจากแม่น้ํามูลโดยการปรับลดบานเขื่อนราษีไศล (จ.ศรีสะเกษ)
2. ติดตั้งเครื่องผลักดันน้ําและเครื่องสูบน้ําในลําน้ําชีเพื่อเร่งระบายน้ําจากแม่น้ําชีลงแม่น้ํามูล ตลอดจนสูบน้ําท่วมขังในพื้นที่ลุ่มต่ําในลุ่มน้ําชีและลุ่มน้ํามูล โดยติดตั้งเครื่องผลักดันน้ํา จํานวน 122 เครื่อง เครื่องสูบน้ํา 120 เครื่อง
3. เสริมความมั่นคงแข็งแรงของพนังกั้นน้ําที่เป็นจุดเสี่ยงตามลําน้ําชี ลําน้ําปาว และลําน้ําพาน พร้อมจัดเจ้าหน้าที่เฝ้าระวังและติดตามสถานการณ์อย่างใกล้ชิด
4. ปิดล้อมพื้นที่โรงเรียนอุ่มเม่าวิทยา และโรงเรียนดอนหญ้านางศึกษา อําเภอยางตลาด จังหวัดกาฬสินธุ์ พร้อมสูบน้ําออก ให้โรงเรียนสามารถเปิดเรียนได้ตามปกติ
ทางด้าน นายอนันต์ สุวรรณรัตน์ อธิบดีกรมการข้าว กระทรวงเกษตรและสหกรณ์ชี้แจงเพิ่มเติม กรณีที่ชาวนาในพื้นที่ จ.กาฬสินธุ์ประสบปัญหาน้ําท่วมนาข้าวได้รับความเสียหาย ส่งผลกระทบต่อผลผลิตข้าวซึ่งปลูกไว้สําหรับเพื่อบริโภคภายในครัวเรือน ว่าจากกรณีดังกล่าวกรมการข้าวมีความห่วงใยต่อชาวนาเป็นอย่างมาก และได้กําชับเจ้าหน้าที่ในพื้นที่ให้เร่งสํารวจความเสียหายเพื่อจะได้ดําเนินการหาแนวทางช่วยเหลือต่อไป ซึ่งแนวทางการช่วยเหลือของภาครัฐในกรณีถูกน้ําท่วมเสียหายระหว่างวันที่ 5 กค. ถึง ส.ค.60 มีดังนี้
1. กรณีพื้นที่ปลูกข้าวเสียหายโดยสิ้นเชิง (ต้นข้าวตายหมด) ชาวนาจะได้รับการช่วยเหลือในอัตรา 1,113 บาท/ไร่ รายละไม่เกิน 30ไร่ และได้รับเงินช่วยเหลือค่าปรับพื้นที่แบบเหมาจ่าย 700 บาท/ไร่ ซึ่งเป็นไปตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน และหากเป็นผลกระทบจากพายุตาลัสและเซนกาจะได้รับการเยียวยาครัวเรือนละ 3,000บาท นอกจากนี้ชาวนาที่ได้ทําประกันภัยข้าวนาปีกับ ธ.ก.ส.จะได้รับเงินอีกจํานวน 1,260บาท/ไร่
2. สําหรับกรณีพื้นที่ปลูกข้าวเสียหายบางส่วน (ต้นข้าวยังไม่ตาย) ชาวนาที่ประสงค์จะปลูกข้าวใหม่จะได้รับการสนับสนุนเมล็ดพันธุ์ข้าวจากกรมการข้าว และเพื่อลดผลกระทบดังกล่าว กรมการข้าวยังได้จัดรถหน่วยเคลื่อนที่เร็วออกให้บริการด้านสุขภาพข้าวและวิเคราะห์ข้อมูล พร้อมให้คําแนะนําการป้องกันกําจัดโรคและแมลงศัตรูข้าวที่จะเข้าทําลายต้นข้าวในช่วงนี้
อย่างไรก็ตามหากเกษตรกรมีข้อสงสัยสามารถสอบถามข้อมูลเพิ่มเติมได้ที่ศูนย์เมล็ดพันธุ์ข้าวกาฬสินธุ์ หรือสายด่วนหมอข้าว โทร.1170 กด 4
-----------------------------------------------------